ચરોતર…અક્ષર તો ચાર જ. પણ એનો મહિમા અને મહત્તા, વ્યાપ અને વિશેષ તો ચારવેદ જેવા અને જેટલા. સામાન્ય સમજ પ્રમાણે ચરોતર એટલે ભૂભાગ, વાત્રકથી મહિસાગર વચ્ચેનો પ્રદેશ, જૂનો ખેડા અને આણંદ જિલ્લો. પરંતુ ચરોતર એ જમીનનો ટુકડો કે ભૂગોળમાં દર્શાવાય એ નકશો નથી. ચરોતરના વિવિધ અર્થો અને અનુબંધો તો અનેક રચાયા છે, સમજાવાયા છે, શોધાયા છે પણ એ દરેકમાં કંઇ ને કંઇ તો બાકી રહી જાય, છૂટી જાય જે ચરોતર અંગે હોય, ચરોતરનું અવિભાજ્ય હોય.